[{"text_idx": "#000000", "text": "O\u0303nnetuste vaba to\u0308o\u0308kultuur \u2013 see on meie eesma\u0308rk"}, {"text_idx": "#000001", "text": "Oleme Consolise ettevo\u0303tetes pu\u0308hendunud eesma\u0308rgile, kus soovime luua o\u0303nnetuste vaba to\u0308o\u0308kultuuri. Oleme seda so\u0303numit kandnud ja konkreetseid samme astunud turvalisema to\u0308o\u0308keskkonna loomiseks juba mitmeid aastaid. Lisaks igapa\u0308evastele ta\u0308helepanekutele, teemakoosolekutele ja aruandlusele-mo\u0303o\u0303dikutele, toimub Consolise 17 riigi ettevo\u0303ttes ka korra aastas suursu\u0308ndmus \u2013 ohutuse na\u0308dal. Selle na\u0308dala raames toimuvad erinevad koolitused, o\u0303pitoad ja praktilised u\u0308lesanded. Vastavalt Consolise ettevo\u0303tete enda valikule jagatakse erinevad su\u0308ndmused na\u0308dala peale vo\u0303i koondatakse u\u0308hele konkreetsele pa\u0308evale kompaktselt kokku."}, {"text_idx": "#000002", "text": "E-Betoonelemendi ohutuse juht Mihkel Anderson: \u201eEile, 26. septembril, toimus E-Betoonelemendi Harku ja Tamsalu tehastes Consolise ohutusna\u0308dala raames ohutuspa\u0308ev. See pa\u0308ev oli tihedalt planeeritud erinevate koolitajate ja praktikute o\u0303pitubadena, kus E-Betoonelemendi to\u0308o\u0308tajad said ha\u0308id juhiseid nii igapa\u0308eva to\u0308o\u0308keskkonna turvalisemaks muutmiseks, aga ka u\u0308ldharivaid teadmisi tervema ja ro\u0303o\u0303msama elu elamiseks."}, {"text_idx": "#000003", "text": "To\u0308o\u0308toad toimusid teemadel, mis puudutasid otseselt tehnilisi teadmisi, nagu na\u0308iteks kraanaga to\u0308o\u0308tamine ja elementide to\u0303stmine, ohutud to\u0308o\u0308vo\u0303tted ja vo\u0303imalike ohtude ma\u0308rkamine. Samuti saadi teoreetilised teadmised ja praktilised oskused esmaabi andmisel nii endale kui ka teistele. Praktiseeriti ka tulekustutuse oskusi, o\u0303ppides sealjuures tuleo\u0303nnetuste ennetamise kohta ja kuidas juba puhkenud tulekahju korral ko\u0303ige paremini ennast- ja varasa\u0308a\u0308stvalt ka\u0308ituda."}, {"text_idx": "#000004", "text": "U\u0308ldharivate teemadena ka\u0308sitleti tervislikku toitumist, ra\u0308a\u0308giti millele ta\u0308helepanu po\u0308o\u0308rata, kuidas toidust teadlikult energiat ammutada ja keha kuulates o\u0303igeid valikuid langetada nii, et keha toimiks ja toetaks meie tervelt elatud elu pika aja jooksul. U\u0308ks to\u0308o\u0308tuba oli fu\u0308sioteraapia fookusega, kus praktilise poole pealt said ko\u0303ik osalejad lihtsaid ja ha\u0308id nippe, kuidas oma keha liigutada pisut erinevalt igapa\u0308evasest rutiinsest trajektoorist, nii et see toetaks keha vo\u0303imet taastuda, toonuses pu\u0308sida ja traumasid va\u0308ltida. Viimase praktilise to\u0308o\u0308toa teema ka\u0308sitles vaimset vo\u0303imekust, kuidas tulla toime emotsioonidega, a\u0308revusega ning saavutada rahuldust ja ro\u0303o\u0303mu pakkuv tasakaal oma mo\u0303tetes."}, {"text_idx": "#000005", "text": "Meeskonnad la\u0308bisid ka to\u0308o\u0308toa, kus vaadati u\u0308le meie igau\u0308he enda roll ohutu to\u0308o\u0308keskkonna tagamisel. Kuna ka\u0308esoleva ohutuse na\u0308dala ohutuspa\u0308eva teema oli \u201eA\u0308ra ko\u0303nni mo\u0308o\u0308da\u201d, siis o\u0303nnetuste vaba to\u0308o\u0308kultuuri saavutamiseks on meil igau\u0308hel kohustus juhtida ta\u0308helepanu ohtlikele olukordadele. Nu\u0308u\u0308dsest on igau\u0308hel vo\u0303imalus oma panus anda. Uuendusena on meie Harku ja Tamsalu tehases kasutusele vo\u0303etud teavitussu\u0308steem, kus ko\u0303ik to\u0308o\u0308tajad saavad lihtsalt ja kiirelt oma mobiiltelefonidega tagasisidet anda. Su\u0308steem vo\u0303imaldab so\u0303numeid ja pilte edastada kas siis ko\u0303ige o\u0303nnestunumate lahenduste kohta, mida ka teistes tehastes kasutusele vo\u0303tta vo\u0303i siis teavitada ohuolukorrast, mida tuleks kiiresti muuta, et pa\u0308riselt o\u0303nnetusi ei juhtuks."}, {"text_idx": "#000006", "text": "Soovin ta\u0308nada ko\u0303iki meeskondi, kes ohutuspa\u0308evast innukalt osa vo\u0303tsid, ku\u0308simusi ku\u0308sisid ja to\u0308o\u0308toad edukalt la\u0308bisid. Aita\u0308h ko\u0303ikidele koolitajatele, kes oma kogemuse ja professionaalsusega meie ohutuspa\u0308eva rikastasid ja muidugi suur ta\u0308nu korraldusmeeskonnale, ta\u0308nu kellele pa\u0308ev edukalt sujus.\u201c"}, {"text_idx": "#000007", "text": "\u201eKokkuvo\u0303tvalt vo\u0303ib o\u0308elda, et ohutuspa\u0308ev suurendab meie ko\u0303igi silmaringi ja on hea meeldetuletaja, et kui me hoolime, panustame ja vastutame, siis sellest so\u0303ltub, et me ise ning meie so\u0303brad ja kolleegid tervena pu\u0308sivad,\u201c so\u0303nas Mihkel Anderson."}, {"text_idx": "#000008", "text": "Betooni tehnoloogiapa\u0308ev toimub 18. oktoobril"}, {"text_idx": "#000010", "text": "Eesti Betooniu\u0308hing ja Eesti Ehitusinseneride Liit koolitavad: \u201eEurokoodeks 2 po\u0303hilised muudatused. Vertikaalsed vuugid monoliitses betoonis ja monteeritavate seinaelementide vahel\""}]